**LĒMUMS**

Liepājā

|  |  |
| --- | --- |
| 2022.gada 22.decembrī | Nr.435/16  (prot. Nr.16, 11.§) |

Par līguma noslēgšanu ar biedrību

“Sabiedriskās politikas centrs

PROVIDUS”

Lai īstenotu Liepājas valstspilsētas pašvaldības līdzdalību tiešsaistes sabiedriskās apspriedes platformā Polltix un nodrošinātu Liepājas valstspilsētas iedzīvotāju iesaisti minētajā sabiedriskās apspriedes procesā, kas ir projekta “Consulting citizens for municipal green policies” (“Konsultācijas ar iedzīvotājiem par pašvaldību vides rīcībpolitiku”) atbalstāmā aktivitāte, pamatojoties uz Valsts pārvaldes iekārtas likuma 61.panta otro daļu un likuma “Par pašvaldībām” 12.pantu, 21.panta pirmo daļu, ievērojot Liepājas valstspilsētas pašvaldības domes pastāvīgās Pilsētas attīstības komitejas 2022.gada 15.decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Sadarboties ar biedrību “Sabiedriskās politikas centrs PROVIDUS”, piedaloties projekta “Consulting citizens for municipal green policies” (“Konsultācijas ar iedzīvotājiem par pašvaldību vides rīcībpolitiku”) īstenošanā.

2. Noslēgt sadarbības līgumu ar biedrību “Sabiedriskās politikas centrs PROVIDUS” par dalību Baltijas Jūras valstu padomes finansētajā projektā “Consulting citizens for municipal green policies” (“Konsultācijas ar iedzīvotājiem par pašvaldību vides rīcībpolitiku”).

3. Noteikt, ka lēmuma 2.punktā minētajā līgumā Liepājas valstspilsētas pašvaldībai noteiktās saistības pilnvarota pildīt Liepājas pilsētas pašvaldības iestādes “Liepājas pilsētas pašvaldības administrācija” Vides, veselības un sabiedrības līdzdalības daļa un Sabiedrisko attiecību un mārketinga daļa atbilstoši to kompetencēm projekta īstenošanas jomā.

4. Pilnvarot Liepājas valstspilsētas pašvaldības izpilddirektoru kā Liepājas pilsētas pašvaldības iestādes “Liepājas pilsētas pašvaldības administrācija” vadītāju parakstīt lēmuma 2.punktā minēto līgumu.

5. Noteikt, ka lēmuma 2.punktā minētā līguma grozījumus, kas neskar līguma būtiskās sastāvdaļas, Liepājas pilsētas pašvaldības iestāde “Liepājas pilsētas pašvaldības administrācija” pilnvarota izdarīt patstāvīgi, neskatot tos Liepājas valstspilsētas pašvaldības domes sēdē.

6. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Vides, veselības un sabiedrības līdzdalības daļai, Sabiedrisko attiecību un mārketinga daļai, Liepājas valstspilsētas pašvaldības domes priekšsēdētājam | |